CELEX: 62012TN0111
Language: el
Date: 2012-03-07 00:00:00
Title: Υπόθεση T-111/12: Προσφυγή της 7ης Μαρτίου 2012 — Ισπανία κατά Επιτροπής

28.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 126/24
            
         Προσφυγή της 7ης Μαρτίου 2012 — Ισπανία κατά Επιτροπής
   (Υπόθεση T-111/12)
   2012/C 126/46
   Γλώσσα διαδικασίας: η ισπανική
   
      Διάδικοι
   
   
      Προσφεύγον: Βασίλειο της Ισπανίας (εκπρόσωπος: A. Rubio González)
   
      Καθής: Ευρωπαϊκή Επιτροπή
   
      Αιτήματα του προσφεύγοντος
   
   Το προσφεύγον ζητεί από το Γενικό Δικαστήριο:
   
               —
            
            
               να ακυρώσει την απόφαση της Επιτροπής C(2011) 9990, της 22ας Δεκεμβρίου 2011, περί μειώσεως της χρηματοδοτικής συνδρομής του Ταμείου Συνοχής που είχε αρχικώς εγκριθεί όσον αφορά τα εξής σχέδια: «Διαχείριση αποβλήτων της Αυτόνομης Κοινότητας της Εστρεμαδούρας — 2001» (CCI αρ. 2001.ES.16.C.PE.043), «Ύδρευση και αποχέτευση στην υδρογραφική λεκάνη του Ντουέρο — 2001» (CCI αρ. 2000.ES.16.C.PE.070), «Διαχείριση αποβλήτων της Αυτόνομης Κοινότητας της Βαλένθια — 2011 — Ομάδα ΙΙ» (CCI αρ. 2001.ES.16.C.PE.026) και «Εξυγίανση και βιολογικός καθαρισμός στο Bierzo Bajo» (CCI αρ. 2000.ES.16.C.PE.036),
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής η προσφεύγουσα προβάλλει λόγους κατ’ ουσία ίδιους με αυτούς που ήδη προβλήθηκε στην υπόθεση T-109/12, Ισπανία κατά Επιτροπής.
   Προβάλλεται, ειδικότερα, η έλλειψη αιτιολογήσεως της αρχής της αναλογικότητας που προβλέπει η παράγραφος 2, του άρθρου H του Παραρτήματος II του Κανονισμού (ΕΚ) 1164/94, του Συμβουλίου, της 16ης Μαρτίου 1994, για την ίδρυση του Ταμείου Συνοχής, καθόσον η Επιτροπή παρέπεμψε απλώς και μόνον στο κείμενο «Κατευθυντήριες γραμμές όσον αφορά τις σχετικές με δημόσιες συμβάσεις δημοσιονομικές διορθώσεις», το οποίο παρουσιάσθηκε στα κράτη μέλη κατά τη συνεδρίαση της Επιτροπής συντονισμού των Ταμείων της 28ης Νοεμβρίου 2007, μολονότι αυτό ουδόλως αναλύει τους λόγους που δικαιολογούν τον καθορισμό των κατ’ αποκοπή ποσοστών διορθώσεως που αναφέρονται σε αυτό.